२०४८ सालदेखि सत्तामा हालिमुहाली गरिरहेको कांग्रेस अप्रत्याशित पराजित भएपछि अब ऊ चुप लागेर बस्ने छैन । २०६४ मा दोस्रो पार्टीमा झर्दा पनि राजनैतिक अस्थिरताको फाइदा उठाउँदै सत्ताको स्वाद चाखेको कांग्रेसको ‘स्वादे जिब्रो’ अब ५ वर्षसम्म सत्ताबाहिर बस्नको लागि तयार छैन । कांग्रेस सभापति शेरबहादुर देउवाले निर्वाचनमा अप्रत्याशित रुपमा पार्टी पराजित हुँदा पद हस्तान्तरणको कुरा त परै जाओस् अहिलेसम्म पराजयको नैतिक जिम्मेवारी पनि लिएका छैनन् । यसको अर्थ हो देउवामा अझै पनि सत्ताको लालसा छ र उनी सत्ता र शक्ति आर्जनको लागि प्रयासरत छन् ।
